《边将二首》
唐代·张蠙

历战燕然北，功高剑有威。闻名外国惧，轻命故人稀。

角怨星芒动，尘愁日色微。从为汉都护，未得脱征衣。

按剑立城楼，西看极海头。承家为上将，开地得边州。

碛迥兵难伏，天寒马易收。胡风一度猎，吹裂锦貂裘。

作者简介：[约公元九o一年前后在世]字象文，清河人。生卒年均不详，约唐哀帝天复初前后在世。生而颖秀，幼能为诗登单于台，有“白日地中出，黄河天上来”名，由是知名。家贫累下第，留滞长安。乾宁二年，（公元895年）登进士第。唐懿宗咸通（860-874）年间，与许棠、张乔、郑谷等合称“咸通十哲”。授校书郎，调栎阳尉，迁犀浦令。王建建蜀国，拜膳部员外郎。后为金堂令。